เทศกาลมหาสงกรานต์ กทม. เน้นกิจกรรมสืบสานวัฒนธรรม พร้อมเปิดแอปพลิเคชันแจ้งพิกัดสถานที่เล่นน้ำสงกรานต์
นายชัชชาติ สิทธิพันธ์ ผู้ว่าราชการกรุงเทพมหานคร เปิดงานแถลงข่าว เทศกาลมหาสงกรานต์กรุงเทพมหานครประจำปี พ.ศ. 2566 พร้อมเชิญชวนประชาชนทุกภาคส่วนร่วมกิจกรรมสงกรานต์ตามแนวคิด ใส่เสื้อลายดอก บานสะพรั่ง ทุกพื้นที่ทั่วกรุงเทพมหานคร  ภายใต้แนวทางสืบสาน สงกรานต์วิถีไทยร่วมสานใจสู่สากล ผู้ว่าราชการกรุงเทพมหานคร กล่าวว่า กรุงเทพมหานครให้ความสำคัญกับวันสงกรานต์ซึ่งเป็นวัฒนธรรมประเพณีอันดีงามของไทยที่มีมาอย่างยาวนาน โดยในปีนี้ถือเป็นครั้งแรกในรอบ 4 ปี ที่มีการเปิดให้ภาครัฐภาคเอกชน ได้จัดงานในทุกพื้นที่อย่างเต็มรูปแบบหลังจากมีการงดกิจกรรมสงกรานต์ต่อเนื่องกันเนื่องจากสถานการณ์โรคโควิด -19 ซึ่งพื้นที่กรุงเทพมหานคร มีการจัดเทศกาลสงกรานต์ 198 จุด และมีรูปแบบกิจกรรมที่หลากหลาย ทั้งการจัดงานสงกรานต์ตามประเพณี เน้นความเป็นสิริมงคล หรือการจัดงานเน้นความสนุกสนานและกิจกรรมบันเทิง ภายในงานยังเปิดตัว แอปพลิเคชัน Nice Map Thailand ที่ระบุพิกัดว่าจุดใดจัดงานสงกรานต์ โดยสามารถปักหมุด ถูกใจและแชร ์จุดที่มีความเปียกในการเล่นน้ำ แจ้งเตือนบนแผนที่ได้ ทั้งนี้เทศกาลสงกรานต์ที่ลานคนเมือง ศาลาว่าการกรุงเทพมหานคร จะจัดขึ้นระหว่างวันที่ 12 -14 เมษายน 2566 เวลา 10.00 น.-22.00 น.